Digriet tal-Qorti Ġenerali tat-22 ta’ Jannar 2025 – Sánchez Valverde e Hijos vs SRB
(Kawża T-515/17) 1
(“Rikors għal annullament u għad-danni – Politika ekonomika u monetarja – Mekkaniżmu uniku ta’ riżoluzzjoni tal-istituzzjonijiet ta’ kreditu u ċerti impriżi ta’ investiment – Skema ta’ riżoluzzjoni fir-rigward ta’ Banco Popular Español – Att li ma jistax jiġi kkontestat – Inammissibbiltà manifesta”)
Lingwa tal-kawża: l-Ispanjol
Partijiet
Rikorrent: Sánchez Valverde e Hijos, SA (Montcada Reixac, Spanja) (rappreżentant: E. Silva Pacheco, avukat)
Konvenut: Il-Bord Uniku ta’ Riżoluzzjoni (rappreżentanti: H. Ehlers, M. Fernández Rupérez, A. Lapresta Bienz u J. Rius Riu, aġenti, assistiti minn B. Meyring, F. Fernández de Trocóniz Robles, T. Klupsch u S. Ianc, avukati)
Suġġett
Permezz tar-rikors tagħha, ir-rikorrenti titlob, minn naħa, abbażi tal-Artikolu 263 TFUE, l-annullament tad-Deċiżjoni tas-sessjoni eżekuttiva tal-Bord Uniku ta’ Riżoluzzjoni (SRB) SRB/EES/2017/08 tas-7 ta’ Ġunju 2017 dwar l-adozzjoni ta’ skema ta’ riżoluzzjoni fir-rigward ta’ Banco Popular Español, SA u, min-naħa l-oħra, ir-rimbors tat-telf tal-valur tal-azzjonijiet u tal-obbligi kollha tagħha li jirriżultaw mill-adozzjoni ta’ din id-deċiżjoni u l-kumpens għad-dannu morali li jirriżulta minn dan it-telf.
Dispożittiv
Ir-rikors huwa miċħud bħala manifestament inammissibbli.
Ma hemmx lok li tingħata deċiżjoni fuq it-talbiet għal intervent tar-Renju ta’ Spanja, tal-Kummissjoni Ewropea, ta’ Banco Santander, SA u ta’ Banco Popular Español, SA.
Sánchez Valverde e Hijos, SA hija kkundannata tbati l-ispejjeż tagħha stess kif ukoll dawk sostnuti mill-Bord Uniku ta’ Riżoluzzjoni (SRB).
Ir-Renju ta’ Spanja u l-Kummissjoni għandhom ibatu l-ispejjeż tagħhom stess relatati mat-talbiet għal intervent.
Banco Santander għandu jbati l-ispejjeż tiegħu stess kif ukoll dawk sostnuti minn Banco Popular Español relatati mat-talbiet għal intervent.
____________
1     ĠU C 374, 6.11.2017.